Traffic (filma)

Traffic (euskaraz Trafikoa) 2000ko Steven Soderbergh estatubatuar zinema zuzendariaren film bat da. Film honetan honako aktore hauek antzeztu zuten: Michael Douglas, Don Cheadle, Benicio Del Toro, Dennis Quaid eta Catherine Zeta-Jones. Stephen Gaghan gidoigilea Simon Moore-en Traffik britainiar telesailan oinarritu zen film honen gidoia idazteko unean.

Lau Oscar Sari irabazi zituen: Zuzendari onenaren Oscar Saria (Steven Soderbergh), Gizonezko bigarren aktore onenaren Oscar Saria (Benicio Del Toro), Egokitutako gidoi onenaren Oscar Saria (Stephen Gaghan), Muntatze onenaren Oscar Saria (Stephen Mirrione). Bi Urrezko Globo Sari ere irabazi zituen: Gizonezko aktore onenarena (Benicio Del Toro) eta Gidoi onena (Stephen Gaghan). Berlingo Zinemaldian Gizonezko aktore onenaren Zilarrezko Hartza (Benicio Del Toro) irabazi zuen.

Argumentua 
Filma hau droga trafikoarekin lotutako hainbat istorioen amarauna da:

Javier Rodriguez, drogaren aurkako borrokan dabilen jeneral batekin harremanetan jartzen den Tijuanako mexikar polizia bat da. Helena Ayala, ustez droga trafikoarekin lotura izateagatik atxilotutako aberats baten emaztea da. Montel Gordon, droga trafikoaz arduratzen den erakundearen aurka borrokan dabilen estatubatuar agentea da. Robert Wakefield, EEBBko agintariek droga trafikoaren aurkako borroka kudeatzeko agindu dioten arduraduna da, bere alaba drogaren munduan sartuko delarik.

Istorio ezberdin guzti hauek eta beste hainbat pertsonaien bitartez EEBB eta Mexikoren droga trafikoaren aurkako borroka aztertzen da: ezaugarri geopolitikoak, militarrak, ekonomikoak, legezkoak, gizartekoak, familiakoak eta perstonalak barne.

Aktoreak 
 Benicio Del Toro: Javier Rodriguez
 Jacob Vargas: Manolo Sanchez
 Tomas Milian: Arturo Salazar jenerala
 Michael O'Neill: Rodman
 Michael Douglas: Robert Wakefield
 Russell G. Jones: Mark
 Luis Guzmán: Ray Castro
 Don Cheadle: Montel Gordon
 Miguel Ferrer: Eduardo Ruiz
 Clifton Collins Jr.: Francisco Flores
 Majandra Delfino: Vanessa
 Topher Grace: Seth Abrahms
 Erika Christensen: Caroline Wakefield
 Alec Roberts: David Aiala
 Catherine Zeta-Jones: Helena Aiala
 Steven Bauer: Carlos Aiala
 Salma Hayek: Madrigalen maitalea
 James Brolin: Ralph Landry jenerala

Kanpo estekak 
 Traffic filmaren iragarkia ikusgai 
 Traffic filmaren IMDBko fitxa irakurgai 

Steven Soderberghek zuzendutako filmak
Ameriketako Estatu Batuetako filmak
Zuzendari onenaren Oscar Saria irabazi duten filmak
Egokitutako gidoi onenaren Oscar Saria irabazi duten filmak
Gizonezko bigarren aktore onenaren Oscar Saria irabazi duten filmak
Muntatze onenaren Oscar Saria irabazi duten filmak
Thrillerrak
Polizia filmak
Drama filmak
Mexikar droga-kartelei buruzko filmak
Drogei buruzko filmak
Ingelesezko filmak
2000ko filmak
BAFTA film saridunak